**Formati i Raportit nga procesi i konsultimit**

**Hyrja/sfondi**

Koncept Dokumenti: “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe*” (Në tekstin e mëtejmë: Koncept Dokumenti) është hartuar nga Ekipi përgjegjës për hartimin e Koncept dokumentit i themeluar me Vendimin e Sekretarit të Zyrës së Kryeministrit - Nr. Ref:. 251/2018, 16.08.2018 (Në tekstin e mëtejmë: Ekipi). Ekipi ka pasur përkrahjen e vazhdueshme nga Qendra Evropiane për Çështje të Minoriteteve në Kosovë (ECMI Kosova), dhe bashkëpunimin me Komisionin për Verifikimin e Diplomave të lëshuara nga Universiteti i Mitrovicës së Veriut.

Ekipi gjatë hartimit dhe finalizimit të koncept dokumentit ka bërë një analizë të përgjithshme të gjendjes së arsimit në gjuhën serbe në Republikën e Kosovës. Kjo është bërë me qëllimin, që ky Koncept Dokument të shërbejë edhe si dokument për strategjinë afatgjate të Republikës së Kosovës për përfshirjen e arsimit në gjuhën serbe brenda kornizës institucionale të Republikës së Kosovës. Në rrjedhë kësaj, synohet të propozohet një zgjidhje, e cila do t’u mundësojë shtetasve të Republikës së Kosovës, të cilët kanë marrë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe, që të aplikojnë për punësim dhe për marrjen e licencave dhe provimeve profesionale.

**Ecuria procesit të konsultimit**

Ekipi përgjegjës për hartimin e koncept dokumentit është themeluar me Vendimin e Sekretarit të Zyrës së Kryeministrit - nr. ref.: 251/2018, 16.08.2018. Ekipi është udhëhequr nga Sekretariati Koordinues I Qeverisë në përbërje të të cilit kanë qenë përfaqësues nga Ministritë e linjës, Presidenca, Qendra Evropiane për Çështje të Minoriteteve - ECMI Kosova dhe Komisioni për Verifikimin e Diplomave të lëshuara nga Universiteti i Mitrovicës së Veriut,

Për rregullimin e fushës së lartpërmendur konsultimet kanë filluar më herët dhe si rezultat i këtyre konsultimeve është arritur në konkluzionin se është e nevojshme që të bëhet plotësim/ndryshimi i kornizës ligjore ekzistuese. Përmes takimeve të ndryshme, janë zhvilluar konsultimet me ekspertë dhe njohës të kësaj fushe, si dhe duke përfshirë përfaqësues të Zyrës së Kryeministrit (Sekretariatit Koordinues të Qeverisë që e ka udhëhequr gjithë procesin, Zyrës Ligjore, Zyrës për Çështje të Komuniteteve, Kabinetit të Kryeministrit), Zyrës së Presidentit, Ministrisë së Arsimit, Shkencës dhe Teknologjisë, Ministrisë së Administrimit të Pushtetit Lokal, Ministrisë së Punëve të Brendshme, Ministrisë së Administratës Publike, Ministrisë për Komunitete dhe Kthim, Komunës së Ranillugut, ECMI Kosova etj., të cilët kanë shprehur pikëpamjet dhe kontributin e tyre për rregullimin e kësaj fushe. ECMI Kosova gjatë gjithë procesit të hartimit, konsultimit dhe finalizimit të këtij koncept dokumenti ka dhënë mbështetjen dhe ekspertizën e vazhdueshme.

Rekomandimi i përgjithshëm i gjithë procesit konsultues është që të bëhet ndryshimi i politikës ekzistuese. Gjatë gjithë kohës së hartimit të këtij dokumenti, palët e interesuara janë informuar për qëllimet e takimeve, si dhe për zhvillimet që kanë ndodhur pas takimeve.

Në pajtim me Rregulloren 05/2016 për standardet minimale për procesin e konsultimit publik, procesi i konsultimeve publike është bërë përmes metodave të ndryshme, përfshirë platformën elektronike për konsultimet publike dhe takimet e drejtpërdrejta me palë të interesuara, ku i është dhënë mundësia institucioneve dhe kategorive të shoqërisë, qoftë atyre me ndikim ose interes të lartë apo atyre që mund të japin kontributin e tyre për shqyrtimin e opsioneve. Kontribut të rëndësishëm mund të japin të gjitha kategoritë e shoqërisë, të gjitha institucionet e Republikës së Kosovës, organizatat e shoqërisë civile, organizatat ndërkombëtare në Kosovë dhe ekspertët e projekteve të ndryshme të asistencës teknike në institucionet e Republikës së Kosovës.

|  |  |  |  |  |
| --- | --- | --- | --- | --- |
| Metodat e Konsultimit | Datat/kohëzgjatja | Numri i pjesëmarrësve  | Numri i pjesëmarrësve te cilët kane kontribuar  | Numri i komenteve te pranuara |
| 1. Konsultimet me shkrim / në mënyrë elektronike;
 | 21.02-13.03.2019/ 15 ditë  | 25 | 1 | 1 |
| 1. Publikimi në ueb faqe/Platforma elektronike
 | 20.03-10.04.2019/ 15 ditë | Të gjitha palët e interesuara | 2 | 2 |
| 1. Punëtoritë
 | 20-23.09.2018/4 ditë | 16 | 16 | 16 |
| 1. Punëtoritë
 | 13-17.03.2019/5ditë | 24 | 24 | 24 |

**Përmbledhje e kontributeve të pranuara gjatë procesit të konsultimit dhe kategoritë e kontribuesve**

Pas një pune të gjatë, që nga hartimi i Ekipit të Punës për hartimin e këtij koncept dokumenti, konsultimi publik ka filluar nga data 20 mars deri me datën 10 prill 2019/15 ditë, vetëm e vetëm që në procesin e konsultimit me publikun të përfshihen sa më shumë publiku i gjerë, ekspertë të fushës dhe organizata të cilët kanë qenë pjesë por edhe ata që nuk kanë qenë pjesë e grupit për ndihmuar në plotësimin e dokumentit dhe për të dhënë kontributin e tyre.

Gjatë periudhës së konsultimit publik Sekretariati Koordinues si udhëheqës i këtij procesi poashtu ka dhënë kontribut në plotësimin me informata të dokumentit si dhe mbledhjen e të dhënave nga palët e interesuara.

Në procesin e konsultimit janë pranuar komente nga OSBE-ja dhe Komisioni për Verifikimin e Diplomave, të cilat janë marrë parasysh dhe janë inkorporuar në versionin final të koncept dokumentit.

**Çështje tjera**

Sekretariati Koordinues i Qeverisë së bashku me Ekipin Punues për hartimin e Koncept Dokumenttit për “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe”,* ka ndjekur procedurat e hartimit fillimisht duke zbatuar Udhëzuesin dhe Doracakun për hartimin e Koncept Dokumenteve, pastaj procedurat e konsultimit ku bashkërisht është finalizuar si dokument për shqyrtim dhe miratim.

**Hapat e ardhshëm**

Pas përfundimit të procesit të konsultimit, Sekretariatit Koordinues i Qeverisë si bartës i procesit, mbledh komentet dhe adreson ato të cilat janë relevante për politikën, ku në këtë rast të gjitha komentet janë adresuar ato që janë pranuar si dhe dokumenti është finalizuar për ta dërguar për shqyrtim dhe miratim,.

Tabela e detajuar me informatat per kontribuuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Sekretariati Koordinues i Qeverisë/Zyra e KryeministritE pranuar plotësishtE pranuar pjesërisht E refuzuar | Sqarim nga Sekretariati Koordinues i Qeverisë/Zyra e Kryeministrit(veçanërisht arsyet për të mos pranuar komente të caktuara) |
| OSCE | Të bëhen më specifike dhe më të detajuara planet e zbatimit për Opsionin 2 dhe Opsionin 3 | E pranuar plotësisht | Sekretariati Koordinues i Qeverisë ka inkorporuar në dokument plotësisht komentin e dhënë |
| OSCE | Të përfshihet Ministria e Arsimit, Shkencës dhe Teknologjisë (MASHT) në planin e zbatimit për Opsionin 2 në faqe 60 dhe për Opsionin 3 në faqen 62 | E pranuar plotësisht | Sekretariati Koordinues i Qeverisë ka inkorporuar në dokument plotësisht komentin e dhënë |
| OSCE | Të përdoren fjalët “djem/burra” dhe “vajza/gra” në vend të “meshkuj” dhe “femra” | E pranuar plotësisht | Sekretariati Koordinues i Qeverisë ka inkorporuar në dokument plotësisht komentin e dhënë |
| Komisioni për Verifikimin e Diplomave | Të elaborohet më në detaje opsioni i rekomanduar në zgjidhjen e problemit krahasuar me gjendjen aktuale. | E pranuar plotësisht | Sekretariati Koordinues i Qeverisë ka inkorporuar në dokument plotësisht komentin e dhënë |

Koncept Dokumenti për “*Aplikimi për vende pune nga pjesëtarët e komuniteteve jo-shumicë, që posedojnë diploma të lëshuara nga institucionet paralele arsimore në Republikën e Kosovës, ku zhvillohet mësimi në gjuhën serbe”,* është miratuar nga Qeveria e Republikës së Kosovës datë 07.05.2019 me nr. vendimi 08/102.